Z3 Max Schultz

Το **Z3 ''Max Schultz*** ήταν γερμανικό [[αντιτορπιλικό]] [[Αντιτορπιλικό Τύπου 1934|Τύπου 1934]]. Ονομάστηκε προς τιμήν του [[Μαξ Σουλτς]] (Max Schultz), ενός διοικητή [[τορπιλάκατος|τορπιλακάτου]] που έχασε τη ζωή του στη μάχη τον Ιανουάριο του 1917.

Η επιχειρησιακή πορεία του αντιτορπιλικού ήταν σύντομη και μάλλον άδοξη. Λίγο πριν το ξέσπασμα του [[ΒΠΠ|Δευτέρου Παγκοσμίου Πολέμου]], εμβόλισε και βύθισε εξαιτίας λάθους χειρισμών μια γερμανική τορπιλάκατο και τον επόμενο μήνα ήταν υπό επισκευή. Τον Φεβρουάριο του 1940 ένα άλλο πλοίο ίδιου τύπου, το [[Z1 Leberecht Maass|Z1 *Leberecht Maass*]], ενώ βρίσκονταν σε αποστολή στη [[Βόρεια Θάλασσα]] χτυπήθηκε εξαιτίας κακού συντονισμού από [[βομβαρδιστικό αεροσκάφος|βομβαρδιστικό]] της *Luftwaffe* και βυθίστηκε. Το *Max Schultz* συμμετείχε στη διάσωση των ναυαγών αλλά προσέκρουσε σε [[νάρκη θαλάσσης|νάρκη]] και επίσης βυθίστηκε, αύτανδρο.

== Περιγραφή ==

Το ολικό μήκος ήταν 119&nbsp;m (114&nbsp;m στο επίπεδο της [[ίσαλος|ισάλου]]), το πλάτος 11,3&nbsp;m και το [[βύθισμα]] 4,23&nbsp;m. Το εκτόπισμα ήταν 2.223&nbsp;LT και έφτανε τους 3.156&nbsp;LT με πλήρη φόρτο μάχης. Οι ατμοστρόβιλοι του παρείχαν μέγιστη ισχύ της τάξεως των 70.000&nbsp;[[Ίππος (μονάδα ισχύος)|shp]] και έτσι μπορούσε να φτάσει σε μέγιστη ταχύτητα 36&nbsp;[[κόμβος|kn]]. Ατμό για τις τουρμπίνες παρείχαν έξι λέβητες υψηλής πίεσης. Το *Max Schultz* μπορούσε να μεταφέρει μέχρι και 752&nbsp;t πετρελαίου, με σκοπό η μέγιστη ακτίνα δράσης του να φτάνει τα 4.400 ναυτικά μίλια με ταχύτητα πλεύσης 19&nbsp;kn, όμως αποδείχθηκε πως είχε υψηλό κέντρο βάρους με συνέπεια το 30% του καυσίμου να πρέπει να διατηρείται ως [[έρμα]]. Η πραγματική ακτίνα δράσης ήταν μόλις 1.530&nbsp;[[Μίλι#Ναυτικό μίλι|ναυτικά μίλια]] με ταχύτητα πλεύσης 19&nbsp;kn.

Ο κύριος οπλισμός αποτελούνταν από πέντε πυροβόλα των 12,7&nbsp;cm τοποθετημένα σε ισάριθμους πυργίσκους. Δύο από τα πυροβόλα βρίσκονταν στο εμπρόσθιο τμήμα του πλοίου, επίσης δύο στο οπίσθιο ενώ το πέμπτο ήταν στην οροφή του οπίσθιου υπερστεγάσματος. Τέσσερα πυροβόλα των 37&nbsp;mm και έξι των 20&nbsp;mm παρείχαν αντιαεροπορική προστασία. Το Z3 διέθετε, επίσης, οκτώ τορπιλοσωλήνες των 53,3&nbsp;cm, μετέφερε [[βόμβα βυθού|βόμβες βυθού]] καθώς και μέχρι 60&nbsp;[[νάρκη θαλάσσης|νάρκες]]. Για την ανίχνευση των [[υποβρύχιο|υποβρυχίων]] είχε εγκατασταθεί σύστημα παθητικών [[υδρόφωνο|υδροφώνων]] 'GHG'. Το πλήρωμα αποτελούνταν συνήθως από 10&nbsp;αξιωματικούς και 315&nbsp;ναύτες και αυξάνονταν κατά 4&nbsp;αξιωματικούς και 19&nbsp;ναύτες εάν το σκάφος δρούσε ως [[ναυαρχίδα]] στολίσκου.

== Επιχειρησιακή ιστορία ==
Η ναυπήγηση του αντιτορπιλικού ξεκίνησε στις 2 Ιανουαρίου 1935 στις εγκαταστάσεις της [[Deutsche Werke]] στο [[Κίελο]]. [[Καθέλκυση|Καθελκύστηκε]] στις 30 Νοεμβρίου του ίδιου έτους και ολοκληρώθηκε στις 8 Απριλίου 1937. Πρώτος πλοίαρχος του ήταν ο [[Μάρτιν Μπάλτζερ]] (Martin Balzer). Στις 26 Οκτωβρίου 1937 το σκάφος εντάχθηκε στη δύναμη της 1ης Μεραρχίας Αντιτορπιλικών και τον Απρίλιο της επόμενης χρονιάς πραγματοποίησε επίσκεψη στο [[Ούλβικ]] (Ulvik) της [[Νορβηγία]]ς μαζί με τα αδελφά πλοία [[Z2 Georg Thiele|Z2 *Georg Thiele*]] και [[Z4 Richard Beitzen|Z4 *Richard Beitzen*]]. Μετά την επιστροφή του έγινε ανακατασκευή της [[πλώρη]]ς του στα [[ναυπηγείο|ναυπηγεία]] της Deutsche Werke. Τον Αύγουστο μετείχε στην [[Επιθεώρηση του Στόλου]] και στη μεγάλη ναυτική άσκηση που ακολούθησε. Στις 23-24 Μαρτίου 1939 συνόδεψε μαζί με άλλα αντιτορπιλικά το [[καταδρομικό|βαρύ καταδρομικό]] *Deutschland*, στο οποίο επέβαινε ο [[Αδόλφος Χίτλερ]], όταν προσαρτήθηκε το [[Κλάιπεντα|Μέμελ]] στο [[Τρίτο Ράιχ]]. Το επόμενο έτος έλαβε μέρος στην εαρινή άσκηση του στόλου στη δυτική [[Μεσόγειος Θάλασσα|Μεσόγειο]] ως ναυαρχίδα του υποναυάρχου [[Γκούνθαρ Λούτγιενς]] και πραγματοποίησε αρκετές επισκέψεις σε λιμένες του [[Μαρόκο]]υ και της [[Ισπανία]]ς.

Τις πρώτες πρωινές ώρες της 27ης Αυγούστου 1939, λίγες ημέρες πριν ξεσπάσει ο [[ΒΠΠ|Δεύτερος Παγκόσμιος Πόλεμος]], το *Max Schultz* συγκρούστηκε, από λάθος, με την [[τορπιλάκατος|τορπιλάκατο]] *Tiger* κοντά στο νησί [[Μπόρνχολμ]]. Δύο άνθρωποι έχασαν τη ζωή τους και έξι τραυματίστηκαν. Η πλώρη του αντιτορπιλικού υπέστη σοβαρές ζημιές με συνέπεια να χρειαστεί να το ρυμουλκήσει αρχικά το αδελφό πλοίο Z2 *Georg Thiele*, με την [[πρύμνη]] του εμπρός. Στη συνέχεια, δύο [[ρυμουλκό|ρυμουλκά]] το μετέφεραν στο [[Σβινούιστσιε|Σβινεμούντε]] (Swinemünde). Οι επισκευές του διήρκεσαν μέχρι τα τέλη του Σεπτεμβρίου με αποτέλεσμα να μη συμμετέχει στις επιχειρήσεις [[Γερμανική εισβολή στην Πολωνία (1939)|εναντίον της Πολωνίας]].

Τον Οκτώβριο, πραγματοποίησε περιπολίες στον [[Σκαγεράκης|Σκαγεράκη]] με αποστολή την επιθεώρηση του φορτίου εμπορικών πλοίων ουδέτερων χωρών. Την 28η Οκτωβρίου, ενώ επέστρεφε στην βάση του, μία από τις τουρμπίνες του εξερράγη με συνέπεια να ακινητοποιηθεί. Οι προσπάθειες ρυμούλκησης του ήταν ανεπιτυχείς, όμως το πλήρωμα του κατάφερε να αποκαταστήσει πρόχειρα τη βλάβη και έπλευσε στο Κίελο για επισκευές. Τη νύχτα 9/10 Φεβρουαρίου πόντισε μαζί με τα *Beitzen* και [[Z16 Friedrich Eckoldt|Z16 *Friedrich Eckoldt*]] ναρκοπέδιο στα ανοιχτά του Χάργουιτς.
 
Στις 22 Φεβρουαρίου, το *Max Schultz* μαζί με τα αντιτορπιλικά Z1 *Leberecht Maass*, Z4 *Richard Beitzen*, [[Z6 Theodor Riedel|Z6 *Theodor Riedel*]], [[Z13 Erich Koellner|Z13 *Erich Koellner*]], [[Z16 Friedrich Eckoldt|Z16 *Friedrich Eckoldt*]] συμμετείχαν στην επιχείρηση Wikinger που ως στόχο είχε την αναχαίτιση βρετανικών [[αλιευτικό|αλιευτικών]] στο [[Ντόγγερ Μπανκ]] (Dogger Bank). Ενώ κατευθύνονταν στον προορισμό της η γερμανική μοίρα δέχτηκε λόγω κακού συντονισμού επίθεση από ένα [[βομβαρδιστικό αεροσκάφος|βομβαρδιστικό]] [[Heinkel He 111|He&nbsp;111]] της *Luftwaffe*, το οποίο μάλιστα κατάφερε να βυθίσει το *Leberecht Maass*. Ενώ περισυνέλεγε ναυαγούς, το *Max Schultz* χτύπησε νάρκη και χάθηκε αύτανδρο.

Ο Χίτλερ διέταξε να διεξαχθεί δικαστική έρευνα για το συμβάν, σύμφωνα με την οποία και τα δύο σκάφη βυθίστηκαν από τις [[βόμβα|βόμβες]] του He&nbsp;111. Το *Kriegsmarine* δεν είχε ενημερώσει τα σκάφη του ότι η αεροπορία διεξήγαγε περιπολίες για την προσβολή θαλάσσιων στόχων στην περιοχή, ούτε τη *Luftwaffe* για την παρουσία γερμανικών σκαφών στην περιοχή.  Έρευνα που διεξήχθη μεταπολεμικά έδειξε ότι το ένα ή και τα δύο πλοία χτύπησαν στις νάρκες που είχαν ποντίσει τα βρετανικά αντιτορπιλικά [[HMS Ivanhoe (D16)|HMS *Ivanhoe*]] και [[HMS Intrepid (D10)|HMS *Intrepid'']].

## Παραπομπές


## Βιβλιογραφία

* 
* 
* 
* 
* 

Κατηγορία:Αντιτορπιλικά Τύπου 1934
Κατηγορία:Γερμανικά αντιτορπιλικά του Β΄ Παγκοσμίου Πολέμου